UPPAL Stadium
ఉప్పల్‌ వేదికగా బంగ్లాదేశ్‌ టెస్టు
న్యూఢిల్లీ: బంగ్లా టెస్టుకు ఉప్పల్‌ మైదానం వేదిక కానుంది. ఫిబ్రవరి 13న మ్యాచ్‌ ప్రారంభమవుతుంది.ఈ మ్యాచ్‌కు ఆతిథ్యం ఇవ్వలేమంటూ హైదారాబాద్‌ క్రికెట్‌ సంఘం(హెచ్‌సిఎ) బిసిసిఐకి లేఖ రాసినట్లు వచ్చిన వార్తలు కలకలం సృష్టించిన సంగతి తెలిసిందే. ఇవన్నీపుకార్లేనని వాటిలో ఏ మాత్రం నిజం లేదని హెచ్‌సిఎ కార్యదర్శి జాన్‌ మనోజ్‌ పేర్కొన్నారు. షెడ్యూల్‌ ప్రకారం మ్యాచ్‌ ఖచ్చితంగా జరుగుతుందని స్పష్టం చేశాడు. టెస్టు నిర్వహణకు హెచ్‌సిఎ ఎప్పుడు వెనుకడుగు వేయలేదన్నారు. నిధుల కొరత గురించి ఆయన మాట్లాడాడు. ప్రతి సంఘానికి సుప్రీం కోర్టు అనుమతి తప్పనిసరి. న్యాయ స్థానం ఆమోదం మేరకు నిధుల కేటాయింపులు ఉంటాయి. నిధుల కొరతతో ఇప్పటి వరకు ఒక్క టెస్టు మ్యాచ్‌ అయినా నిలిచి పోయిందా? మ్యాచ్‌ నిర్వహణకు అవసరమైన నిధులు స్టేడియం హక్కుల కింద సేకరించాం అని పేర్కొన్నాడు. బంగ్లదేశ్‌ ముందుకు వచ్చినందున మూడు రోజలు వార్మప్‌ మ్యాచ్‌ ఆడేందుకు తగిన ఏర్పాట్లు పూర్తి చేశామన్నాడు. ఇందుకు తమ వద్ద నిధులున్నాయని వెల్లడించాడు. సుప్రీం ఆదేశాల ప్రకారం అర్హత కోల్పోయిన కొందరు బిసిసిఐ పెద్దలు ఇలాంటి నిరాధార పుకార్లు వ్యాపింపజేస్తున్నారని మనోజ్‌ పేర్కొన్నాడు.